《送程给事知越州》
宋代·崇大年

三朝风迹号名臣，十道宣劳德在民。
大笔有功争造化，宏才无地展经纶。
方登青琐瞻天近，又驾朱轓抚俗频。
宸眷正隆时望重，伫趋严召秉陶钧。

作者简介：宋苏州吴县人，字静之。仁宗庆历中进士。历知青田县，民贫无以纳和买，悉令候冬熟纳足。徙知浦城县，以疾乞归故里。与程师孟等吟咏宴游，号吴门十老。卒年八十二。私谥康靖先生。